มหาวิทยาลัยสงขลานครินทร์ วิทยาเขตภูเก็ต

thumb

มหาวิทยาลัยสงขลานครินทร์ (; อักษรย่อ: ม.อ. – PSU) เป็นมหาวิทยาลัยและสถาบันอุดมศึกษาแห่งแรกของภาคใต้ มีวัตถุประสงค์ของการจัดตั้ง เพื่อกระจายโอกาสทางการศึกษาระดับอุดมศึกษาสู่ภาคใต้ เพื่อยกระดับมาตรฐานการศึกษาในท้องถิ่น และเพื่อสนับสนุนการพัฒนาภูมิภาค เป็นมหาวิทยาลัยที่มีเจตนาก่อตั้งที่จะให้เป็นมหาวิทยาลัยหลายวิทยาเขต มุ่งมั่นที่จะให้สามารถปฏิบัติหน้าที่เป็นศูนย์กลางทางวิชาการระดับสูงเพื่อตอบสนองการพัฒนาภาคใต้ และเพื่อเป็นสถาบันที่สามารถรับใช้ชุมชนได้อย่างแท้จริง ด้วยเจตนารมณ์ของการก่อตั้งมหาวิทยาลัยสงขลานครินทร์ดังกล่าว จึงเป็นที่มาของขยายเขตการศึกษาเพื่อเป็นการกระจายโอกาสทางการศึกษาแก่ประชาชนมาที่จังหวัดภูเก็ต ในปี พ.ศ.2516 ในลักษณะของการให้บริการทางวิชาการเพื่อตอบสนองความต้องการของชุมชนและท้องถิ่น

 ประวัติ 
 พ.ศ. 2520 ศ.นพ.สวัสดิ์ สกุลไทย์ อธิการบดีมหาวิทยาลัยสงขลานครินทร์ ในขณะนั้นได้มีแนวคิดในการขยายการจัดการเรียนการสอนมาที่จังหวัดภูเก็ต ต่อมาคณะรัฐมนตรีมีมติอนุมัติให้เป็นโครงการจัดตั้งวิทยาลัยชุมชนภูเก็ต เมื่อวันที่ 23 มีนาคม 2520 และเมื่อวันที่ 12 พฤศจิกายน 2529 ได้มีพระราชกฤษฎีกา จัดตั้ง “วิทยาลัยชุมชนภูเก็ต” ซึ่งเป็นวิทยาลัยชุมชนแห่งแรกของประเทศไทย จัดการศึกษาระดับประกาศนียบัตรหลักสูตร 2 ปี สาขาต่างๆ ตามความต้องการของชุมชน สาขาที่เปิดสอนในระยะแรกคือ สาขาการโรงแรมและการท่องเที่ยว ซึ่งประสบความสำเร็จเป็นอย่างมาก และต่อมาจึงเปิดเพิ่มอีกหลายสาขา
 พ.ศ. 2529 มีพระราชกฤษฎีกาจัดตั้งวิทยาลัยชุมชนภูเก็ต เป็นหน่วยงานเทียบเท่าคณะ และเป็นวิทยาลัยชุมชนแห่งแรกในประเทศไทย
 พ.ศ. 2537 เริ่มดำเนินการโครงการจัดตั้งคณะการจัดการโรงแรมและการท่องเที่ยวขึ้นเพื่อผลิตบุคลากร ระดับปริญญาตรี 4 ปี สาขาวิชาการจัดการโรงแรม โดยใช้ภาษาอังกฤษเป็นสื่อในการสอนมีนักศึกษารุ่นแรก จำนวน 49 คน
 พ.ศ. 2538 มหาวิทยาลัยได้เริ่มดำเนินการโครงการจัดตั้งวิทยาเขตภูเก็ต โดยการเฉลี่ยอัตรากำลังบางส่วน จากวิทยาลัยชุมชนภูเก็ต ไปปฏิบัติงานในสำนักงานวิทยาเขต และย้ายที่ตั้งในการดำเนินการ มาที่อำเภอกะทู้จนถึงปัจจุบัน

 มหาวิทยาลัยสงขลานครินทร์ วิทยาเขตภูเก็ต ได้ขยายโอกาสทางการศึกษากว้างขวางยิ่งขึ้น ซึ่งประกอบด้วย 3 คณะ คือ คณะบริการและการท่องเที่ยว คณะเทคโนโลยีและสิ่งแวดล้อม คณะวิเทศศึกษา และ 1 วิทยาลัย คือ วิทยาลัยการคอมพิวเตอร์ โดยมีสำนักงานวิทยาเขตภูเก็ต เป็นส่วนงานกลางที่บริหารและสนับสนุนการเรียนการสอน ในปีการศึกษา 2567 มีการเรียนการสอนระดับปริญญาตรี ปริญญาโท และปริญญาเอก ทั้งหมด 20 หลักสูตร ในจำนวนนั้นเป็นหลักสูตรนานาชาติ 13 หลักสูตร (ตรวจสอบแล้วค่ะกับงานหลักสูตร)
	ปัจจุบัน วิทยาเขตภูเก็ตพัฒนาวิชาการ วิจัย นวัตกรรม และบริการวิชาการ สาขาต่าง ๆ ให้สอดคล้องกับการพัฒนาของประเทศ จังหวัดภูเก็ต และจังหวัดรอบข้างในกลุ่มอันดามัน ดังนั้น วิทยาเขตภูเก็ตจึงกำหนดทิศทางที่จะพัฒนาศาสตร์เพื่อสร้างความเข้มแข็งและความเป็นเลิศในระดับนานาชาติใน 5 กลุ่มสาขา ดังนี้ 1) เพื่อเพิ่มขีดความสามารถและความหลากหลายด้านการท่องเที่ยว ที่สนองต่อบริบทของนโยบายรัฐบาลยุทธศาสตร์ชาติ 20 ปี และบริบทของยุทธศาสตร์กลุ่มจังหวัดภาคใต้ฝั่งอันดามัน (ระนอง ภูเก็ต พังงา กระบี่ ตรัง สตูล) ที่มุ่งสู่การเป็นศูนย์กลางการท่องเที่ยวเน้นคุณค่าและมูลค่าสูง ขับเคลื่อนโดย คณะบริการและการท่องเที่ยว 2) เพื่อสนองต่อบริบทของจังหวัดภูเก็ตที่ต้องการปรับเปลี่ยนรูปแบบการบริหารงาน และการบริการภาครัฐไปสู่ระบบดิจิทัล   นครแห่งเทคโนโลยีสารสนเทศ วิศวกรรมดิจิทัล และธุรกิจอิเล็กทรอนิกส์ ภายใต้นโยบายของกระทรวงดิจิทัลเพื่อเศรษฐกิจและสังคม ขับเคลื่อนโดย วิทยาลัยการคอมพิวเตอร์ 3) เพื่อสร้างการเติบโตบนคุณภาพชีวิตที่เป็นมิตรต่อสิ่งแวดล้อม ความยั่งยืนในการใช้ทรัพยากรธรรมชาติ การจัดการสิ่งแวดล้อมและภัยพิบัติทางธรรมชาติรองรับการเติบโตด้านการท่องเที่ยวภาคใต้ฝั่งอันดามันอย่างยั่งยืนบนสังคมเศรษฐกิจสีเขียว (BCG) ขับเคลื่อนโดย คณะเทคโนโลยีและสิ่งแวดล้อม 4) เพื่อเพิ่มคุณค่าของการท่องเที่ยวเชิงสร้างสรรค์ ภาษาและวัฒธรรม ขับเคลื่อนโดย คณะวิเทศศึกษา  และและ 5) เพื่อขับเคลื่อนการท่องเที่ยวมูลค่าสูงและส่งเสริมพัฒนาศักยภาพของจังหวัดภูเก็ตเป็นศูนย์กลางการท่องเที่ยวเชิงสุขภาพ (Medical Hub) ขับเคลื่อนโดย ศูนย์ สุขภาพนานาชาติอันดามัน 

โดยมีสำนักงานวิทยาเขตภูเก็ต เป็นหน่วยงานกลางที่บริหารและสนับสนุนการเรียนการสอน ในปีการศึกษา 2566 มีการเรียนการสอนระดับปริญญาตรี ปริญญาโท และปริญญาเอก ทั้งหมด 19 หลักสูตร ในจำนวนนั้นเป็นหลักสูตรนานาชาติ 14 หลักสูตร

 สัญลักษณ์ 
thumb
thumb
พระมงกุฎ (เพิ่มที่มา, ประวัติ)
พระราชานุสาวรีย์พระบิดา (เพิ่มที่มา, ประวัติ)
ดอกศรีตรัง (เพิ่มที่มา, ประวัติ)
มาร์ชสงขลานครินทร์ (เพิ่มที่มา, ประวัติ)
เสื้อครุยพระราชทาน (เพิ่มที่มา, ประวัติ)
สีบลู (เพิ่มที่มา, ประวัติ)

 พื้นที่มหาวิทยาลัย 
thumb
พื้นที่ในการดำเนินงาน
ช่วงแรกที่ดำเนินโครงการวิทยาลัยชุมชนภูเก็ต อาศัยบ้านเช่าเป็นสำนักงานชั่วคราว และใช้โรงเรียนเทศบาลซึ่งอยู่ใกล้กันเป็นสถานที่เรียน จนกระทั่งมีสถานที่และอาคารของตัวเองที่บริเวณสะพานหินในปี พ.ศ.2527

ปัจจุบันมหาวิทยาลัยสงขลานครินทร์ วิทยาเขตภูเก็ต มีพื้นที่ดำเนินการ 2 แห่ง

พื้นที่บริเวณสะพานหิน อำเภอเมือง จังหวัดภูเก็ต เป็นที่ราชพัสดุ จำนวนประมาณ 5 – 1 – 23 2/10 ไร่  พัฒนาเป็นศูนย์รวมของการบริการวิชาการในรูปแบบต่าง  ๆ ของเขตการศึกษาภูเก็ต และบริเวณชั้น 5 ของอาคารได้เปิดให้บริการที่พัก   ประกอบด้วยอาคารต่าง ๆ ดังนี้
 รายการ ขนาด พื้นที่ (ตร.ม.) 1.1 อาคารศูนย์บริการวิชาการสะพานหิน 5 ชั้น 4,480  1.2 อาคารอเนกประสงค์  2 ชั้น 228  1.3 โรงปฏิบัติการโปรแกรมเพาะเลี้ยงสัตว์น้ำ 1 ชั้น 66  1.4 โรงจอดรถยนต์ 1 ชั้น 100 1.5 โรงจอดรถจักรยานยนต์ 1 ชั้น 40 1.6 บ้านพักบุคลากร จำนวน 2 ยูนิต 1 ชั้น 77
ในปีพ.ศ. 2566 พื้นที่บริเวณสะพานหินได้เปลี่ยนวัตถุประสงค์การใช้พื้นที่ เพื่อดำเนินการจัดตั้งศูนย์ทันตกรรมดิจิทัลสงขลานครินทร์ Dental Digital Center เป็นศูนย์ทันตกรรมดิจิทัลที่ทันสมัยแห่งแรกของภาคใต้ที่จะใช้ AI เข้ามาช่วยอย่างเต็มรูปแบบ ตามแผนจะเปิดให้บริการปี 2567

ปัจจุบัน (1 กันยายน 2568) มหาวิทยาลัยสงขลานครินทร์ ได้เปิดตัว “ศูนย์ทันตกรรมดิจิทัล ม.อ.ภูเก็ต” เป็นที่เรียบร้อยแล้ว

ซึ่งศูนย์ศูนย์ทันตกรรมดิจิทัล ม.อ.ภูเก็ต เป็นศูนย์กลางการเรียนรู้ การวิจัย และการรักษาทันตกรรมยุคใหม่ของภูมิภาคอันดามัน ภายใต้ชื่อ ศูนย์ทันตกรรมดิจิทัล สงขลานครินทร์ ภูเก็ต (Songklanagarind Digital Dental Center Phuket: SDDC Phuket) อย่างเป็นทางการ ณ บริเวณสะพานหิน จังหวัดภูเก็ต เมื่อวันที่ 1 กันยายน 2568 เพื่อตอกย้ำบทบาทการเป็นศูนย์กลางการเรียนรู้ การวิจัยและการรักษาทางทันตกรรมดิจิทัลครบวงจรของภูมิภาคอันดามันพร้อมขับเคลื่อนมาตรฐานการศึกษา การพัฒนาบุคลากร และการบริการสุขภาพช่องปากสู่ระดับสากล

ศูนย์ทันตกรรมดิจิทัล ม.อ.ภูเก็ต ก่อตั้งขึ้นเพื่อเป็นฐานพัฒนาทุนมนุษย์ด้านทันตกรรมยุคใหม่ โดยคณาจารย์ทันตแพทย์จากคณะทันตแพทยศาสตร์ มหาวิทยาลัยสงขลานครินทร์ ที่เป็นกำลังสำคัญในการถ่ายทอดองค์ความรู้และทักษะเชิงปฏิบัติที่ทันสมัย ครอบคลุมทุกสาขา ไม่ว่าจะเป็นทันตกรรมทั่วไป ทันตกรรมจัดฟัน ทันตกรรมประดิษฐ์ ศัลยศาสตร์ช่องปากและแม็กซิลโลเฟเชียล ทันตกรรมรากเทียม ไปจนถึงการดูแลความผิดปกติของข้อต่อขากรรไกรและระบบบดเคี้ยว (TMJ Disorder)

ด้วยการลงทุนเครื่องมือทันตกรรมดิจิทัลที่ใช้เทคโนโลยีขั้นสูงจำนวนมาก ทำให้ ศูนย์ทันตกรรมดิจิทัล ม.อ.ภูเก็ต เป็นศูนย์กลางการจัดการเรียนการสอน การดูแลรักษา ฟื้นฟูสุขภาพช่องปากร่วมกับการส่งเสริมป้องกันโรคที่ทันสมัยที่สุดและได้มาตรฐานระดับสากล  ผู้รับบริการสามารถเข้ารับการบริการการรักษาขั้นสูง มีคุณภาพ คาดหวังผลได้ในราคาที่จับต้องได้  ตอบสนองความต้องการปัจจุบันที่คนมีอายุยืนยาวขึ้น ฟันและสุขภาพช่องปากที่ดีจึงเป็นสิ่งสำคัญในการส่งเสริมคุณภาพชีวิตโดยรวม   ศูนย์ทันตกรรมดิจิทัล ม.อ.ภูเก็ต ไม่เพียงมีเป้าหมายในการผลิตและพัฒนาทันตแพทย์รุ่นใหม่ที่มีทั้งความเชี่ยวชาญด้านเทคโนโลยีดิจิทัล แต่ยังตั้งเป้าหมายในการยกระดับคุณภาพบริการทันตกรรมของประเทศโดยรวม เพื่อรองรับการให้บริการนักท่องเที่ยวทั่วโลกที่เดินทางมาจังหวัดภูเก็ต

ศูนย์ทันตกรรมดิจิทัลครบวงจร ยกระดับคุณภาพชีวิตประชาชน

ศูนย์ทันตกรรมดิจิทัล ม.อ.ภูเก็ต ก่อตั้งขึ้นด้วยวิสัยทัศน์ “ศูนย์ความเป็นเลิศทางทันตกรรมระดับสากล เพื่อสุขภาพที่ดีและยั่งยืน” โดยมีวัตถุประสงค์เพื่อเป็นทั้งศูนย์กลางการรักษาด้วยเทคโนโลยีทันสมัยและฐานการพัฒนาทุนมนุษย์ด้านทันตกรรมดิจิทัล ด้วยการบูรณาการการเรียนการสอน การวิจัย และการบริการประชาชนอย่างครบวงจรด้านการรักษา ศูนย์ฯ นำเทคโนโลยีดิจิทัลขั้นสูงมาใช้ เช่น
• การสแกนช่องปาก 3 มิติ ที่ลดความยุ่งยากจากการพิมพ์ปากแบบดั้งเดิม
• การวางแผนการผ่าตัดรากฟันเทียมด้วยซอฟต์แวร์คอมพิวเตอร์ และการใช้ภาพเอกซเรย์ 3 มิติ เพื่อเพิ่มความแม่นยำ
• ระบบ CAD/CAM และเครื่องพิมพ์ 3 มิติ ที่สามารถออกแบบและผลิตชิ้นงานทันตกรรมได้ภายในศูนย์ ทำให้ผู้ป่วยบางรายสามารถรับการรักษาเสร็จสิ้นภายในวันเดียว

ที่สำคัญ ศูนย์ฯ ยังเป็นแห่งแรกของประเทศที่รองรับผู้ป่วยสูงอายุและผู้พิการที่ใช้วีลแชร์ด้วยเก้าอี้ทำฟันระบบ Wheelchair Base ที่ผู้ป่วยสามารถเข้ารับบริการโดยไม่ต้องย้ายตัวเองออกจากรถเข็น อีกทั้งยังมีห้องรักษาความดันลบ (Negative Pressure Room) สำหรับผู้ป่วยโรคติดเชื้อทางเดินหายใจ เช่น โควิด-19 และวัณโรค  เพื่อป้องกันการแพร่กระจายของเชื้อโรค

ศูนย์กลางการศึกษา วิจัย และพัฒนาทันตกรรมดิจิทัล

การผสานงานวิจัยระดับสากลเข้ากับการเรียนการสอนที่ทันสมัย ทำให้ศูนย์ฯ ไม่เพียงเป็นสถานพยาบาล แต่ยังทำหน้าที่เป็นศูนย์นวัตกรรมและการเรียนรู้ เพื่อผลิตบุคลากรที่พร้อมแข่งขันบนเวทีโลกโดยยึดมั่นในมาตรฐานวิชาชีพระดับสากลควบคู่กับจริยธรรมวิชาชีพ
บริการประชาชนและบทบาทในภูมิภาค

ศูนย์ทันตกรรมดิจิทัล ม.อ.ภูเก็ต เปิดบริการประชาชนทุกวัน เวลา 09.00–20.00 น. รองรับทั้งการนัดหมายล่วงหน้าผ่านโทรศัพท์ เฟซบุ๊กเพจ อีเมล รวมถึง Walk-in และในช่วงเปิดตัวยังมีโปรโมชั่นพิเศษลดค่าบริการ 15% ตลอดปี 2568

นอกจากนี้ ศูนย์ทันตกรรมดิจิทัล ม.อ.ภูเก็ตยังวางเป้าหมายการเป็นศูนย์กลางการรับส่งต่อผู้ป่วยที่ต้องการการักษาที่ซับซ้อนหรือศูนย์รับส่งต่อด้านทันตกรรมระดับตติยภูมิ รองรับผู้ป่วยที่มีความซับซ้อนด้านการรักษาจากพื้นที่อันดามันด้วยทีมทันตแพทย์เฉพาะทางครบทุกสาขาและเครื่องมือดิจิทัลที่ทันสมัย เพื่อให้ประชาชนทุกกลุ่มวัยสามารถเข้าถึงการรักษาที่ได้มาตรฐาน โดยไม่ถูกจำกัดด้วยบุคลากรหรือโครงสร้างพื้นฐานทางการแพทย์ส่งเสริมบทบาทของภูเก็ตในฐานะศูนย์กลางการท่องเที่ยวเชิงสุขภาพ (Medical & Dental Tourism Hub) ของประเทศ

ความมุ่งมั่นสู่อนาคต

​ศูนย์ทันตกรรมดิจิทัล ม.อ.ภูเก็ต สะท้อนความมุ่งมั่นของมหาวิทยาลัยสงขลานครินทร์ ในการยกระดับมาตรฐานการศึกษา การวิจัย และการบริการทางทันตกรรมอย่างยั่งยืน พร้อมขับเคลื่อนภูเก็ตและภูมิภาคอันดามันสู่การเป็นพื้นที่นำร่องด้านทันตกรรมดิจิทัลของประเทศไทยและอาเซียนศูนย์ทันตกรรมดิจิทัล ม.อ.ภูเก็ต ไม่ใช่เพียงศูนย์บริการ แต่คือศูนย์สร้างอนาคตทันตกรรมดิจิทัล

ช่องทางติดต่อ ศูนย์ทันตกรรมดิจิทัล ม.อ.ภูเก็ต

• โทรศัพท์: 082-2754798

• Facebook Page: ศูนย์ทันตกรรมดิจิทัลสงขลานครินทร์ ภูเก็ต - SDDC Phuket

• อีเมล: contact.sddc@gmail.com

• Walk-in ได้ที่: ศูนย์ทันตกรรมดิจิทัล ม.อ.ภูเก็ต (บริเวณสะพานหิน อ.เมือง จ.ภูเก็ต)

พื้นที่อำเภอกะทู้ จังหวัดภูเก็ต พื้นที่ประมาณ 274 ไร่ ซึ่งเป็นที่ดินบริจาคโดยบริษัทอนุภาษและบุตร จำกัด และนายวีระพงษ์ หงษ์หยก จำนวน 77 ไร่ ในปี 2537 และพื้นที่ป่าสงวน กรมป่าไม้ จำนวน 197 ไร่ ใช้เป็นศูนย์รวมของการเรียนการสอน ประกอบด้วยอาคารเรียนรวมของวิทยาลัยชุมชนภูเก็ต อาคารของคณะอุตสาหกรรมบริการ ที่พักอาจารย์  หอพักนักศึกษา กิจการสาธารณูปโภคและสิ่งอำนวยความสะดวกต่าง ๆ ในขณะนั้น ประกอบด้วย
 รายการ ขนาด พื้นที่ (ตร.ม.) 2.1 อาคารที่ทำการคณะเทคโนโลยีและสิ่งแวดล้อม และวิทยาลัยชุมชนภูเก็ต 4 ชั้น 7,939   2.2 อาคารคณะอุตสาหกรรมบริการ  5 ชั้น 7,251 2.3 อาคารสถาบันภาษา 4 ชั้น 4,973  2.4 อาคารวิทยบริการ 4 ชั้น 6,931 2.5 อาคารปฏิบัติการดนตรี 1 ชั้น 443 2.6 อาคารเทคโนโลยียาง 2 ชั้น 835 2.7 อาคารกีฬาในร่ม 1 ชั้น 1,380 2.8 อาคารโรงอาหาร 1 ชั้น 900 2.9 หอพักนักศึกษา (หอพักมหาวิทยาลัย) 5 ชั้น 6,985 2.10 บ้านพักอาจารย์ระดับ 3-4 จำนวน 2 หลัง 1 ชั้น 77 2.11 อาคารที่พักอาจารย์และบุคลากร (96 ยูนิต) 5 ชั้น 12,890 2.12 อาคารโรงกรองน้ำและถังเก็บน้ำ 1 ชั้น 138 2.13 อาคารซ่อมบำรุง 1 ชั้น 202 2.14 อาคารควบคุมระบบบำบัดน้ำ 1 ชั้น 30 2.15 อาคารเรือนเพาะชำ 1 ชั้น 125 2.16 ศาลาพักผ่อนหน้าหอพักนักศึกษา 1 ชั้น 9 2.17 โรงสูบน้ำเครื่องยนต์ดีเซล 1 ชั้น 9 2.18 บ้านพักคนงาน จำนวน 1 หลัง 2 ยูนิต 1 ชั้น 77 2.19 โรงเก็บเครื่องสูบน้ำ 1 ชั้น 3 2.20 หอพักนักศึกษาในกำกับ จำนวน 2 หลัง - 5,250 2.21 สนามเทนนิส  - 3,120 2.22 สนามบาสเกตบอล  - 1,296 2.23 สนามวอลเลย์บอลชายหาด  - 525
ปัจจุบันพื้นที่อำเภอกะทู้ ที่ตั้งมหาวิทยาลัยสงขลานครินทร์ วิทยาเขตภูเก็ต เป็นพื้นที่หลักที่เปิดสอนด้านการศึกษาระดับปริญญาตรี ปริญญาโท และปริญญาเอก ประกอบด้วย 3 คณะ 1 วิทยาลัย และสำนักงานวิทยาเขตภูเก็ต พร้อมอาคารและสิ่งอำนวยความสะดวกต่าง ๆ นอกจากนี้มีหน่วยงานให้บริการและดูแลการเรียนการสอนหลักสูตรด้านวิทยาศาสตร์สุขภาพและสาธารณสุข ประกอบด้วย ศูนย์บริการเทคนิคการแพทย์ ม.อ.ภูเก็ต หน่วยบริการแพทย์แผนไทย ม.อ.ภูเก็ต และวิทยาลัยสุขภาพนานาชาติ

 หลักสูตร 

 ระดับปริญญาตรี หลักสูตรบริหารธุรกิจบัณฑิต (4 ปี)- คณะบริการและการท่องเที่ยว หลักสูตรวิทยาศาสตรบัณฑิต (4 ปี)- คณะเทคโนโลยีและสิ่งแวดล้อม หลักสูตรศิลปศาสตรบัณฑิต (4 ปี)- คณะวิเทศศึกษา หลักสูตรวิศวกรรมศาสตรบัณฑิต/วิทยาศาสตรบัณฑิต- วิทยาลัยการคอมพิวเตอร์ ระดับปริญญาโท ระดับปริญญาเอก

 อ้างอิง 
มหาวิทยาลัยสงขลานครินทร์ วิทยาเขตภูเก็ต

 แหล่งข้อมูลอื่น 
มหาวิทยาลัยสงขลานครินทร์ วิทยาเขตภูเก็ต
Facebook มหาวิทยาลัยสงขลานครินทร์ วิทยาเขตภูเก็ต
YouTube Channel มหาวิทยาลัยสงขลานครินทร์ วิทยาเขตภูเก็ต

หมวดหมู่:มหาวิทยาลัยสงขลานครินทร์ วิทยาเขตภูเก็ต
หมวดหมู่:สถานศึกษาในจังหวัดภูเก็ต